Urmareste Modifică dimensiunea fontului: Play

Bucureşti, 8 iun /Agerpres/ - Aproape 1.500 de inculpaţi au fost trimişi în judecată în ultimii 10 ani în dosare ce au avut ca obiect şi infracţiunea de abuz în serviciu, a anunţat miercuri Direcţia Naţională Anticorupţie (DNA).



Potrivit unui comunicat al DNA transmis AGERPRES, începând din anul 2006, au fost înaintate instanţelor 241 de cauze ce au vizat şi infracţiunea de abuz în serviciu. Dintre cei 1.471 de inculpaţi trimişi în judecată, 569 au fost condamnaţi doar în ultimii trei ani şi jumătate.



"Numărul inculpaţilor trimişi în judecată se referă la toţi inculpaţii menţionaţi în rechizitoriu în respectiva cauză, inclusiv la cei care au fost trimişi în judecată pentru săvârşirea altor infracţiuni decât cele de abuz în serviciu. Numărul inculpaţilor condamnaţi se referă strict la cei care au primit pedepse pentru săvârşirea infracţiunii de abuz în serviciu, statistica disponibilă fiind cu începere din anul 2013", se precizează în comunicat. (continuă) AGERPRES/(AS - autor: George Onea, editor: Claudia Stănescu)